
== Crearea documentelor Notes == 


În acest laborator prezentăm crearea documentelor în Notes. 

Pentru început, definim ce este documentul.Un document poate lua multe 
forme. Poate fi o scrisoare, un raport, o propunere. Dar poate fi de asemeni un 
document complex cu mai multe tipuri de date, cu secţiuni încapsulate şi cu 
link-uri spre alte documente şi chiar link-uri spre alte aplicaţii în afara Notes. 

Scheletul unui document este un formular (form). Formularul este un 
şablon (template) care defineşte formatul documentului şi cum va fi gestionat 
acesta de sistem. 

Pentru a înţelege cum este creat formularul gândiţi în termenii completării 
unui chestionar pentru obţinerea unui împrumut de la bancă. Incepeţi cu un 
formular alb. Completaţi apoi toate câmpurile necesare şi puteţi completa şi 
câmpuri opţionale. Chiar şi atunci, nu este un document. Mai întâi trebuie să-l 
semnaţi şi să-l înmânaţi unui funcţionar al băncii. Numai atunci poate fi numit 
document. Înainte de asta este numai o foaie de hârtie. 

Vom crea documente, dar înainte de asta avem nevoie de formulare. Să ne 
amintim care este modul de afişare a bazelor de date pe ecran. 


4.1. Afişarea bazelor de date pe ecran 

1. Selectaţi File/Database/New din meniu; 

2. Lăsaţi câmpul Server ca Local dacă doriţi ca baza de date să fie stocată 
local (ceea ce şi vrem să facem); 

3. Introduceţi un nume pentru baza de date pe care vreţi s-o creaţi; 

4. Introduceţi un nume de fişier pentru baza de date. Baza de date va fi 
stocată în directorul implicit de date Notes. 

Selectaţi un template pentru a fi utilizat în crearea bazei de date. Dacă 
template-ul pe care-l doriţi nu se află pe discul local, selectaţi numele serverului 
pe care poate fi găsit acest template înainte de a-l folosi. Template-urile de care 
aveţi nevoie sunt Discussion, Mail şi Personal Address Book. 

Dacă aceste baze de date există le puteţi pune doar pe desktop, nu puteţi 
să le creaţi. 

Pentru a pune o bază de date pe desktop: 

1. Selectaţi File/Database/Open din meniu; 

2. Acceptaţi Local în câmpul Server dacă baza de date este locală. Altfel, 
selectaţi numele serverului de pe care doriţi să deschideţi o bază de date; 

3. Localizaţi numele bazei de date pe care doriţi să o deschideţi. Faceţi clic 
odată pe numele bazei de date pentru a o selecta; 

4. Faceţi clic pe butonul Bookmark pentru a o adăuga în lista de Bookmark 
sau selectaţi Open pentru a deschide baza de date imediat (ceea ce pune 
şi iconul pe desktop); 

5. Dacă aţi selectat Bookmark, puteţi închide fereastra de dialog facând clic 
pe Done. 


4.2 Crearea unui document simplu 
Pentru a învăţa cum putem să creăm documente, vom începe cu baza de 
date Discussion. Formularele din această bază de date sunt simple şi discuţiile 
sunt printre cele mai utilizate aplicaţii Notes. O bază de date Discussion poate fi 

folosită de un workgroup pentru a dezvolta o idee, sau poate fi o zonă unde 
oamenii cu interese comune se pot întâlni în ciberspaţiu. Pentru necesităţile 
noastre, baza de date va fi utilizată pentru a discuta ceea ce speraţi să realizaţi 
folosind Lotus în organizaţia voastră. 


Notă: puteţi crea şi lucra cu o baza de date Discussion pe staţia locală, dar nu veţi putea 
să o partajaţi cu alţi utilizatori până nu o veţi stoca pe un server Domino. 


4.3. Să pornim la drum 
Pentru a crea un document Notes, începeţi prin a deschide un formular în 
baza de date Notes. Aceasta trebuie să fie evident, dacă aţi mai folosit template- 
uri în alte aplicaţii pe computer. Trebuie să localizaţi formularul corect în baza 
de date corectă şi apoi să completaţi câmpurile şi să-l salvaţi. 


a) Localizarea şi deschiderea bazei de date corecte 


Trebuie să localizaţi întâi şi să deschideţi baza de date în care vreţi să 
creaţi documentul. In acest caz, vom folosi baza de date Discussion pe care am 
creat-o. 

Pentru a localiza baza de date Discussion, faceţi clic pe tab-ul care 
deschide pagina în care aveţi iconul acestei baze de date. 

Vom folosi baza de date numită Seminar 2 pe care am realizat-o în 
seminarul nr. 2, faceţi dublu clic pe iconul bazei de date pentru a o deschide în 
vederea All Documents. 


b) Ce să cautăm in View 


Sunt câteva lucruri vizibile în fereastra View pe care trebuie să le ştiţi 
înainte de a trece mai departe. Din view-ul prezentat în figura 4.1, puteţi afla 
dacă sunteţi autorizat să creaţi documente în această bază de date şi ce tipuri 
de documente sunteţi capabil să creaţi. 


£ Seminar 2 de Notes - All Documents - Lotus Notes [- [mix] 
File Edit View Create Actions Help de > A A (a 

By Author 

By Category 
Author Profiles 

My Favorites 

My Interest Profile 
My Author Profile 

Figura nr. 4.1 Vederea All Documents a bazei de date Discussion 


2 


Lotus Notes seminar 4 


c) Sunteţi autorizat să creaţi documente? 


În primul seminar aţi învăţat despre Access Control List (ACL), care 
determină ce puteţi face în baza de date. În seminarul 2 aţi învăţat că bara de 
stare va indica nivelul de acces pentru baza de date care este deschisă. Acum să 
ne punem cunoştinţele la treabă. 

Al treilea icon din dreapta de pe bara de stare prezintă o cheie galbenă. 
Acest icon reprezintă nivelul dv. de acces pentru această bază de date. 

Pentru a afla ce reprezintă iconul, faceţi clic pe acest icon. Notes afişează 
un dialog ca în figura 4.2. 


Groups and Roles XI 


All users: 


You have manager access to this database. 


Figura 4.2 Caseta de dialog Groups and Roles arata care sint drepturile pe care le aveti pentru 
baza de date deschisa 


Rolul pe care îl aveţi în ACL este afişat în partea de jos a casetei. Dacă 
sunteţi un membru al unui grup care are acces sau aveţi roluri specifice într-o 
bază de date, acestea vor fi de asemeni listate în caseta de dialog. Deoarece este 
o bază de date locală şi nu aţi modificat ACL, ar trebui să fiţi listat ca Manager 
şi nu ar trebui să fie alte roluri în listă. 


Notă: Atunci când creaţi o bază de date, aveţi automat drepturi de Manager pentru acea 
bază de date. Aveţi de asemeni acces Manager pentru orice bază de date pe care o copiaţi pe 
staţia locala Notes. Totuşi, dacă faceţi o replică a unei baze de date la care ACL a fost setat 
pentru toate replicile, sau deschideţi o bază de date de pe un server Domino, atunci aveţi un 
nivel de acces mai restricţionat. 


d) Ce tipuri de documente puteți crea? 


Dacă vă uitaţi în partea de sus a view-ului AJ] Documents, veţi observa trei 
butoane. Aceste trei butoane - New Main Topic, New Response şi New 
Response to Response se aplică la toate bazele de date Notes. 

1) Tipul Main Topic 

Dacă întâlniți o bază de date cu un singur tip de document, atunci acel 
document va fi definit prin designerul aplicaţiei ca tip principal de document. 
Tipul Main Document, aşa cum indică numele, este un document primar. Nu 
puteţi crea un document secundar decât dacă există un document principal. 

O situaţie similară este legată de Anexa 1 şi Anexa 2, dar acestea nu pot 
exista decât împreună cu documentul la care se referă. Ele sunt dependente de 
documentul principal pentru identitatea lor. 

Orice bază de date Notes trebuie să aibă cel puţin un tip principal de 
document. În baza de date Discussion, Main Topic este tipul principal. 

2) Tipul Response Document 

Există o relaţie de tipul părinte-copil între tipul document principal şi tipul 
document răspuns. Răspunsul este copilul documentului principal. 

3) Tipul Răspuns la Răspuns 

Respectând aceeaşi analogie, să presupunem că un doctor comandă 
analize de laborator ca rezultat al unei vizite la cabinet. Rezultatul acestor teste 
intră în fişierul medical, dar ele sunt ataşate unei anumite vizite. Ar putea fi la 
fel de uşor ataşate direct la dosarul general al pacientului, ca parte a unei 
verificări anuale. Acestea sunt la fel ca răspunsurile la răspuns în Notes. Ele pot 
fi ubsidiare la orice tip de document, inclusiv alt document răspuns la răspuns. 

d.1) Crearea unui Main Topic 

Acum că aţi învăţat despre tipurile de documente, este timpul să creaţi 
primul dv. document. Putem crea documente în două moduri: 

- Selectaţi Create/Main Topic din meniu 

- Faceţi clic pe New Main Topic în Action Bar în partea de sus a vederii. 
Notes va afişa formularul Main Topic (figura 4.3). 


OS h A BI E E 


A welcome workspace ga Seminar 2 de Notes - All Documents | Là New Topic x 


Figura nr. 4.3 Formularul Main Topic folosit pentru a crea un document în baza de date 
Discussion. 


Câmpurile care nu pot fi editate sunt câmpurile Author Name, care 
afişează cine a creat documentul şi câmpul Time, care arată când a fost creat 
documentul. Aveţi foarte putin control asupra acestor câmpuri. Câmpul Author 
Name vine din UseriD-ul dv., iar data şi ora se extrag direct din sistem. 

Cursorul se poziţionează în primul câmp editabil, care este Subject. 
Pentru a completa acest formular, faceţi următoarele: 

1. Priviţi la baza formularului. Este afişată o linie de help la nivel de câmp: 

Enter a short description of this main topic. Dacă nu vedeţi această linie 

de help permanent, o puteţi afişa la nevoie selectând View/Show/Field 
Help din meniu. 

2. În acest prim câmp introduceţi un titlu pentru document, de exemplu Cum 
mă va ajuta Notes. Acest titlu de document va fi folosit pentru 
identificarea documentului în vederi. 

3. Apasaţi tasta Tab sau folosiţi tastele săgeți pentru a ajunge în câmpul 
Category, sau faceţi clic cu mouse-ul pentru a ajunge acolo. Câimpul 
Category este un câmp de cuvinte cheie, indicate de butonul de expandare 
şi de către helpul la nivel de câmp: Press ENTER for list of keywords or to 
add new keyword. Puteţi face acelaşi lucru făcând clic pe săgeata de 
expandare pentru a afişa o mică fereastră de dialog (figura 4.4). Cuvintele 
cheie pe care le alegeţi vor fi folosite pentru a categoriza documentele în 
vederi. 

În acest exemplu, câteva cuvinte cheie au fost deja adăugate, dar prima 
oară fereastra va fi goală. Va trebui să introduceţi cuvintele cheie în 
câmpul New Keywords. 


Select Keywords XI 


Keywords 


Helpful hints 


Miscellaneous Cancel | 


Questions 


New Keywords: 


[To Do... 


Figura 4.4 Fereastra de dialog Select Keywords este folosita pentru a introduce sau selecta 
cuvinte cheie 


4. Apăsaţi tasta Tab sau folosiţi săgețile sau mouse-ul pentru a trece la 
următorul câmp. Priviţi din nou help-ul la nivel de câmp. Acesta este un 
câmp de tipul Rich Text în care introduceţi conţinutul documentului. 

5. Când aţi terminat de introdus date, faceţi clic pe unul din butoanele de 
sub bara Icons pentru a indica cum va fi manevrat documentul de sistem. 
Mark Private înseamnă că atunci când va fi salvat, numai dv. veţi putea 
vizualiza documentul. Save înseamnă că documentul va fi salvat, dar va 
rămâne deschis astfel încât veţi putea să îl editaţi în continuare. Close va 
afişa o fereastră de dialog cu mai multe opţiuni: 

- salvarea documentului (Yes), 

- închiderea fără salvare (No), 

- întoarcerea în document (Cancel). 
Documentul complet arată ca în figura 4.5. 

Cum ma va ajuta Notes 


” diverse aŒ 
Today 03:55 AM 


Content 

Enter your comments, questions, ideas for discussion 
Default Sans “| 9 ^| [None] J = Office -jes - 

Figura 4.5 Documentul principal, completat, gata de salvare 


d2) Răspunsul la un document 


Aţi văzut cum este creat un document în baza de date Discussion. Cealaltă 
parte a unei discuţii este răspunsul. Iar cu posibilităţile de răspuns la răspuns, 
puteţi obţine dialoguri dinamice în Notes. Utilizatorii răspund la întrebări 
oferind informaţii valoroase, chiar dacă mesajul nu se adresează lor în mod 
explicit. 

Puteţi răspunde la orice Main Topic prin crearea unui document răspuns, 
sau puteţi răspunde la orice document din baza de date cu un Răspuns la 
Răspuns. Gândiţi-vă la un document Main, care este întotdeauna un document 
părinte. Documentul Main poate avea unul sau mai multe Răspunsuri, care sunt 
copiii unui părinte. În plus, mai sunt Răspunsurile la Răspuns, care pot fi ataşate 
ca şi copii ale altor documente - documentele Main, Răspuns, Răspuns la 
Răspuns. Sunt ca şi copiii orfani, care vor merge oriunde îi veţi trimite. 

Pentru a crea documente Răspuns la Răspuns, procedaţi astfel: 
1. Folosiţi orice vedere pentru a localiza documentul la care doriţi să 
răspundeţi; 
„ Selectaţi documentul; 
. Faceţi clic pe Response sau pe Response to Response, sau selectaţi tipul 
documentului pe care doriţi să-l creaţi din meniul Create; 
4. Alternativ, faceţi dublu clic pe documentul la care vreţi să răspundeţi, iar 
când se deschide, faceţi clic pe butonul Response; 
Realizaţi descrierea pentru răspuns şi introduceţi apoi textul mesajului. 
Salvaţi răspunsul. Când închideţi documentul şi vă reîntoarceţi la vederea 
All Documents, documentul creat va fi indentat dedesubtul documentului 
la care aţi răspuns. 

4.4 Ce tipuri de date accepta documentele Notes? 

Chiar şi în formularele simple ale bazei de date Discussion, aţi făcut 
cunoştinţă cu cinci tipuri diferite de date. Datele au proprietăţi specifice, 
determină ce puteţi face într-un anumit câmp. Secţiunile următoare vă vor ajuta 
să înţelegeţi tipurile de date. 

a)|Text 

Cele mai multe câmpuri pe care le vedeţi sunt de tip text. Ele sunt 
versatile, dar în acelaşi timp au unele limitări. De exemplu, puteţi introduce 
numere, date, nume, etc, în câmpurile text, dar nu puteţi formata câmpurile text 
cu atribute cum ar fi Bold, Underline, Italic, şi nu puteţi folosi unelte de tip Rich 
Text ca tabele, grafice, link-uri şi aşa mai departe. 

Un câmp text poate conţine litere, semne de punctuație, spaţii şi numere 
care nu sunt folosite ca formule. În mare măsură, este ca un fişier ASCII. 

b)|Rich Text 

Două seminarii vor fi dedicate discuţiilor despre Rich Text. Aproape că nu 
există limită referitor la ceea ce puteţi seta într-un câmp Rich Text, asta 
incluzând sunete şi fişiere video, grafice, foi de calcul electronic, tabele, link-uri 
spre alte aplicaţii. 

Totuşi există unele limitări. De exemplu, nu puteţi afişa informaţii dintr-un 
câmp Rich Text într-o vedere Notes. Puteţi face referire la aproape orice alt 
câmp într-o vedere, dar un dezvoltător de aplicaţii nu poate face multe cu un 
câmp RTF cu excepţia verificării dacă acest câmp este sau nu gol. Pentru alte 
lucruri, un formular nu poate moşteni date Rich Text din alt formular Notes 
folosind tehnici de dezvoltare simple. 

Cc) |Cuvinte cheie (Keywords) 

Există trei tipuri de câmpuri cuvinte cheie - butoane radio, check boxuri şi 
liste de dialog - şi toate trei au un lucru în comun. Ele lasă utilizatorul să aleagă 
un set de opţiuni predefinite. Odată ce este ales un cuvânt cheie, restul 
formularului se poate schimba dinamic pentru a reflecta opţiunea aleasă. 

c1) Cuvintele cheie Butoane Radio 

Dacă faceţi clic pe unul din butoane, acesta se va selecta, deselectând 
orice altă opţiune. Însă odată selectată, opţiunea nu poate fi deselectată. 
Butoanele radio arată ca în figura 4.6. 


( Option] | 
C Option 2 
C Option 3 


Figura 4.6 Butoanele radio vă lasă să selectaţi numai un cuvânt cheie 


c2) Cuvintele cheie Check Box 

Check box-urile oferă o cale de selecţie sau deselecţie a cuvintelor cheie. 
Pentru activarea selecţiei faceţi clic în check box. În figura 4.7 este prezentată o 
serie de check box-uri. 


[X Option 1 | 
l Option2 
[x Option 3 | 


Figura 4.7 Check box-urile vă lasă să selectați cuvinte multiple 

Lista cuvintelor cheie disponibile pentru check box-uri este de obicei 
inclusă în formular, dar lista poate fi generată dinamic folosind o formulă care 
caută informaţia în altă parte. 

Exemplu: 

Folosind o asemenea tehnică, imaginaţi-vă o aplicaţie prin care o persoană 
comandă materiale. În loc să îl lăsaţi să comande ceva ce nu este în stoc, Notes 
poate genera o listă de check box-uri bazată petrecerea în revistă a bazei de 
date cu stocuri. Lista afişează numai produsele care sunt în stoc. 


c3) Cuvintele cheie pentru dialoguri 

În baza de date Discussion, aţi găsit un exemplu de cuvinte cheie dialog. 
Cuvintele cheie nu sunt afişate pe ecran decât dacă cursorul este plasat în 
câmpul respectiv şi apăsaţi Enter sau faceţi clic pe butonul de ajutor. Când 
deschideţi lista de dialog, o casetă este afişeată pe ecran cu o listă de cuvinte 
(figura 4.8). 


Select Keywords IX] 


pernod E 
- OK N 
Opti Cancel | 


Figura 4.8 Caseta de dialog cu cuvinte cheie 


În această listă de dialog, selectaţi cuvântul cheie dorit, apoi faceţi clic pe 
OK. Puteţi de asemeni să introduceţi cuvinte cheie folosind tastatura, iar Notes 
va insera cuvântul cheie de îndată ce veţi tasta suficiente caractere pentru a 
diferenţia selecţia faţă de celelalte cuvinte cheie. 

Listele de dialog cu cuvinte sunt mai flexibile decât celelalte două opţiuni. 
De exemplu, listele de dialog pot fi definite cu următoarele opţiuni: 

- Limitarea cuvintelor la o singură alegere specifică, ca la butoanele 

radio; 

-  Selecţii multiple, similar check box-urilor, şi apoi afişarea alegerilor 

multiple separate de virgule, punct şi virgulă sau pe linii noi; 

- Alegerea din listă, sau introducerea cuvintelor proprii. 

Lista de cuvinte poate fi creată de utilizator, poate fi prescrisă, sau 
generată de o căutare într-un view în aceeaşi bază de date sau în altă bază de 
date. 

O altă versiune mai complexă a listei de dialog foloseşte Notes Address 
Book pentru a căuta înregistrări. Puteţi selecta înregistrări din Address Book 
într-o parte a listei de dialog şi să le adăugaţi la o listă în cealaltă parte. Veţi 
vedea această listă de dialog mai târziu. 

Alte opțiuni pentru cuvinte cheie 

Cuvintele cheie pot fi afişate folosind variante ale list box-urilor. 
Dezvoltătorii de aplicaţii pot utiliza elemente de design cunoscute sub numele 
de layout-uri, care permit câmpurilor să fie incluse într-un background grafic 
afişat pe ecran. În aceste layout-uri grafice, listele de cuvinte pot fi afişate în list 
box-uri derulante sau în combo box-uri. Aceste regiuni layout pot fi ascunse de 
dezvoltător până când o informaţie specifică este cerută de la utilizator. In acel 
moment, ele pot fi afişate astfel încât informaţia necesară poate fi introdusă. O 
utilizare obişnuită a layout-urilor este să ajute utilizatorul să definească 
informaţia de routare când un document trebuie revizuit de un alt utilizator într- 
o aplicaţie workflow. 

d) Numere 

Câmpurile numerice sunt folosite oricând informaţia trebuie să fie utilizată 
în mod matematic. Singurele informaţii care pot fi introduse în aceste câmpuri 
sunt numerele (0-9), punctul zecimal (.) şi operatorii matematici (+ - E e). 

O eroare obişnuită în câmpurile numerice este combinarea numerelor cu 
text. De exemplu, dacă aveţi un câmp care cere vânzările totale în dolari, nu 
puteţi introduce “5 milioane”. Dacă un câmp numeric este formatat ca şi câmp 
currency, trebuie doar să introduceţi un număr, de ex. “15” pentru valoarea de 
15$. 

Câmpurile numerice sunt folosite deseori pentru calcule matematice 
simple, de exemplu calculul totalului unei comenzi, adăugarea TVA, etc. 
Câmpurile numerice pot fi formatate ca întregi, numere zecimale, notații 
ştiinţifice sau Currency. 


Notă: Lotus Notes nu este acelaşi lucru cu Lotus 1-2-3. Chiar dacă câmpurile numerice 
sunt folosite în calcule, Notes nu este gândit să funcţioneze ca o foaie de calcul. Dacă doriţi ca 
Notes să partajeze date din foile de calcul, sunt câteva posibilităţi de a face asta, includerea foii 
de calcul sau ataşarea ei într-un câmp Rich Text, sau folosind Lotus Components sau apleturi 
JavaBean. 


e) Timpul 

Câmpurile de tip Timp sunt utilizate pentru informaţii legate de dată şi 
oră. Datele sunt introduse în Notes în formă numerică, de ex. 03/21/97. Dacă 
datele sunt scrise în forma literară în documentele Notes, aceasta este 
rezultatul unei formule de transformare creată de designerul aplicaţiei. Dacă 
introduceţi date cu două cifre, Notes presupune că este o dată din secolul 20. 
Dacă vreţi o dată din secolul 21, trebuie să introduceţi toate cele patru cifre ale 
anului. Timpul este introdus fie in formatul de 12 ore, fie in cel de 24 de ore. 

£) Autorii 

Câmpurile Authors conţin o listă de nume de utilizatori individuali (sau 
nume de grupuri sau roluri) care au dreptul de a edita un document chiar dacă 
au numai acces de tip Author la baza de date. 
În cele mai multe aplicaţii în care creaţi sau editaţi documente, există câmpuri 
ascunse (sau cel puţin needitabile) care conţin numele persoanei care a creat 
documentul. Alţi utilizatori cu drepturi Author la baza de date nu pot edita acel 
document decât dacă numele lor este introdus în câmpul Authors. 

Intr-un mediu în care aveţi echipe flexibile, dar nu doriţi să daţi acestora 
un nivel de acces mai mare decât Author, câmpul Authors poate fi editat, cu o 
căutare în Public Address Book a Notes astfel încât puteţi adăuga nume noi. 

g) Readers (cititori) 

Un câmp Readers este folosit pentru a restricționa cine poate citi un 
document sau o secţiune din cadrul unui document. Câmpul Readers este 
aplicabil numai celor care au dreptul de a citi documentul datorită rolului lor în 
ACL, adică Managerilor, Designerilor, Editorilor şi Readerilor. Dacă un 
document are câmpul Readers necompletat, atunci oricine cu drepturi de cel 
puţin Reader în baza de date va putea citi acel document. Dacă acel câmp este 
completat, numai cei care sunt incluşi în acel câmp vor putea vedea documentul. 

h) Names (Numele) 

Câmpurile Names afişează numele utilizatorului sau numele serverului în 
felul în care apar în NotesiD. Câmpurile Names sunt în general cu valori 
multiple, şi sunt folosite oricând aveţi nevoie să introduceţi un nume valid de 
utilizator dar nu aveţi nevoie să restringeţi accesul sau să desemnaţi autorul 
unui document. 

În funcţie de aplicaţie, un câmp Names poate fi populat dintr-un Address 
Book, o vedere, sau ACL.-ul bazei de date. Dacă adaugaţi mai multe nume din 
Address Book, Notes va afişa fereastra din figura 4.9. 


Personal Address Book >] Added: 
A 


[4 Doe, Bob 
4 Doe , Don 
|à Doe, Doug 
a Doe , Jeane 


å Nancy Doe 


: [Doug Doe] 


Fi Doe , Nancy 
|å Doe, Scott 
| å Doe, Steve 


Bopy ta Loca! Address Boo Remove | Remove All | 
Cancel | Help | 


Figura 4.9 Fereastra de dialog pentru introducerea numelor din Notes Address Book intr-un 
cimp Names 


Când aţi terminat, numele selectate vor fi plasate în câmpul Names. Dacă 
numele provin dintr-o carte de adrese publică, puteţi să le copiaţi în cartea de 
adrese personală făcând clic pe butonul Copy to Local Address Book. Dacă aveţi 
nevoie să căutaţi sau să schimbaţi informaţii despre o persoană în Address 
Book, selectaţi numele persoanei şi faceţi clic pe Open. Dacă vreţi să scoateţi un 
nume din listă, selectaţi numele în partea dreaptă a ferestrei şi faceţi clic pe 
Remove. 


4.5 Ce câmpuri puteţi edita? 

Acum că aţi făcut cunoştinţă cu tipurile de date şi aţi văzut cum se 
introduc date în paranteze, cum puteţi determina ce câmpuri puteţi edita şi care 
nu? Să vedem cum Notes manevrează diferite tipuri de date: 

- Computed data (Datele calculate) sunt afişate într-un câmp pe baza 
conţinutului din alte câmpuri. Dacă datele din alte câmpuri se schimbă, 
atunci şi datele calculate se vor schimba data următoare când 
documentul este recalculat. Multe aplicaţii Notes au o modalitate de 
prezentare pentru introducerea de date şi o cu totul alta aparentă când 

datele sunt afişate. Calculul este simplu: se iau datele din câmpurile de 
intrare şi se afişează într-un format diferit. O altă utilizare a datelor 
calculate este să afişeze profitul net, de exemplu, pe baza altor 
câmpuri: vânzări totale, costuri, cheltuieli şi aşa mai departe. Dacă unul 
din câmpuri se schimbă, atunci data urmatoare când documentul este 
recalculat, apăsând F9 sau selectind View/Refresh din meniu, salvând 
documentul, sau deschizându-l. 

- Câmpurile calculate la creare (Computed When Composed) sunt 
similare cu câmpurile calculate, dar sunt calculate o singură dată, când 
documentul este creat iniţial. Asta înseamnă că ele pot fi calculate 
numai folosind date care există deja undeva în sistem. Exemple sunt 
data creării documentului, numele utilizatorului, etc. 

- Câmpurile calculate pentru afişare (Computed for Display) sunt 
calculate chiar în momentul în care documentul este deschis pentru 
vizualizare. Conţinutul câmpurilor este calculat de fiecare dată când 
documentul este deschis, dar datele nu sunt stocate în acesta. 
Câmpurile nu pot fi referite prin formule sau în vederi, din moment ce 
nu există informaţii stocate în câmpuri. Acest tip de câmp este folosit 
de obicei la afişarea datelor într-un format special când documentul 
este deschis pentru vizualizare, folosind date care au fost introduse 
într-un alt format când documentul a fost editat. 

- Câmpurile editabile (Editable) pot fi editate oricind. Dacă există date în 
câmp, puteţi să ştergeţi acele date şi să introduceţi informaţii noi dacă 
este un câmp text, sau să schimbaţi cuvântul cheie dacă este un câmp 
cuvânt cheie. În câmpurile care permit valori multiple, puteţi şterge 
parţial conţinutul şi să adăugaţi date noi. Există şi un dezavantaj. Dacă 
ştergeţi un nume din câmpul Readers sau Authors, acea persoană nu 
mai poate citi sau edita documentul. Dacă sunteţi singurul autor 
autorizat şi vă ştergeţi propriul nume, atunci nimeni cu acces Author nu 
va putea să modifice documentul. 


4.6 Cum verifică Notes datele necesare 

Atunci când este creat un document Notes, pot fi introduse date numai în 
anumite câmpuri, în timp ce alte câmpuri sunt opţionale. 

Un design bun de bază de date trebuie să deţină o modalitate de 
semnalare a câmpurilor necesare, în Notes nu există, însă, nici un indicator 
standard. Există totuşi câteva convenţii: cum ar fi un asterisc alături de câmpul 
necesar, sau toate câmpurile necesare grupate împreună. Nu uitaţi să vă uitaţi 
în partea de jos a ecranului la helpul la nivel de câmp, pentru că vă spune, de 
multe ori, dacă acel câmp este necesar. 

Notes verifică a validitatea tuturor câmpurilor pentru a se asigura ca ele 
conţin tipurile corecte de date. Într-un câmp necesar, această verificare de 
validitate determină dacă respectivul câmp nu este gol, în plus faţă de 
verificarea tipului valid de dată. 

Notes nu poate verifica sensul datelor. Acesta este lăsat în seama 
utilizatorului, deşi mulţi designeri pun în câmpurile necesare cuvinte cheie. 

Notes face verificări atunci când documentul este reîmprospătat sau când 
este salvat. Designerul poate opta pentru reîmprospătarea documentului atunci 
când se trece de la un câmp la altul. Este folosită rar deoarece încetineşte 
procesarea. 

Dacă documentul este salvat, toate câmpurile sunt validate. Dacă este 
descoperită o eroare, cursorul se poziţionează în câmpul în care se găseşte 

eroarea şi se afişează un mesaj. Dacă sunt mai multe erori, puteţi corecta câte 
un câmp pe rând. Documentul nu poate fi salvat şi închis până când nu corectaţi 
toate erorile. 


4.7 Închiderea unui document Notes 

Când aţi terminat de introdus date într-un document Notes, trebuie să 
salvaţi şi să închideţi sesiunea de lucru. Puteţi salva un document oricând în 
procesul de editare, astfel: 

- faceți clic pe Smartlconul Save Document; 

- clic pe butonul Save, dacă există unul în Action Bar 

- selectați File/Save din meniu 

- apasati Ctrl + S 

Aveţi de asemeni opţiunea de a salva documentul când acesta este închis. 
Ce se întâmplă când documentul este salvat? Toate câmpurile sunt validate, aşa 
cum am mai spus. Câmpurile calculate sunt recalculate. Dacă formularul este un 
mail, atunci este trimis. Şi documentul apare în vederi şi devine disponibil 
pentru alţi utilizatori ai acelei baze de date. 

La fel ca multe alte funcțiuni în Notes, există mai multe moduri de a 
închide un document: 

- faceți clic pe butonul Close, dacă există unul în Action Bar 

-  apasaţi tasta Esc 

- selectați File/Close din meniu 

-  apasaţi Ctrl + W (Close Window) 

Dacă au fost făcute schimbări în document de când a fost salvat ultima 
oară, Notes afişează o fereastră de dialog (figura 4.11) Faceţi clic pe Yes pentru 
a salva documentul. Faceţi clic pe No pentru a abandona schimbările. Faceţi clic 
pe Cancel pentru a va reîntoarce în document şi a continua editarea. 


=. Response to "Ways Notes will help me do my job" - Lotus Notes MEE 
a Fie Edit View Create „ Åctions ext Dl pse 8] 


TA Close | = Save | e Parent Preview TE Mark Private | 


Q " Organizing thoughts , al 


Don Child on 03/02 at 08:10 PM 


"Notes will help me organize my thoughts by making me think about where | am putting ideas. 
Using Notes to document issues is like having an automatic outlining tool. , 


Lotus Notes IX] 


Do you want to save your changes? 


se | coo | 


Enter the text of your response. 


[Helv *| 10| [None] “| 19| Home usi | 
Figura 4.10 Aveţi opţiunea de a salva schimbările făcute. 

Editarea documentelor existente 
Pentru a edita documente existente, trebuie să accesaţi documentul dintr- 
o vedere Notes, ca în figura 4.12. 


_ TY Lotus Notes 4.5 - All Documents - Lotus Notes -Iaf x! 


a _] File Edit View Create „actions dal T 


a II ea] 


mm | <+ | New Main Topic | LJ Respons Respons =] E, Response To Response | 


y Folders and Views 
2 Author 
23 My Favorites 
Q, By Author 
Q, By Category 
Q, Archiving 
Q, My documents 

9 Agents 
b D Design 


| Si Si 


03/02/97 1 Y Ways Notes will help me do my job (Don Child) 
Organizing thoughts (Don Child 03/02) 
03/08/97 Working With Tables (Don Child) 
03/08/97 Working with Sections [Don Child) 
037/09/97 5 Y Working with Graphics and Objects (Don Child) 
Importing graphics [Don Child 03711) 
Y Embedding an Object (Don Child 03/12) 


Embedding a Controller Object (Don Child 03/12) 


* Embed an Object Using Paste Special [Don Child 037/12) 
Linked Objects (Don Child 03/12) 
03⁄1 ară &ttaching Files [Don Child) 
* 03413497 Document, View and Database Links [Don Child) 
* 03/13797 2 ¥ Creating Buttons (Don Child) 


Other Hotspots (Don Child 03/13) 
Text and Formula Pop-ups [Don Child 03714) 


03/22/97 Sample document [Dan Child) 
NAJ AN? leob mase mt ireli e IM msie io:i) =] 
A| "19| Home esj] 


Figura 4.12 Selectaţi un document dintr-o vedere Notes pentru a o deschide 


Odată ce aţi localizat documentul, aveţi mai multe modalităţi prin care îl 
puteţi deschide şi să-l introduceţi în modul editare: 

- Selectaţi documentul şi apoi Actions/Fdit Document; 
- Selectaţi documentul şi apăsaţi Ctrl + E pentru a deschide documentul 

în modul Edit; 
- Deschideţi documentul în modul Read şi apoi apăsaţi Ctrl + E pentru a 

comuta în modul Edit; 
- Deschideţi documentul în modul Read, apoi faceţi clic pe butonul Edit 

Document din Action bar, dacă acest buton există; 
- Deschideţi documentul în modul Read, apoi selectaţi Actions/FEdit din 


meniu. 


Notă: trebuie sa aveţi drepturi Editor pentru a edita documentul. Aceasta înseamnă că numele 
dv. trebuie să fie în câmpul Authors, sau să aveţi cel puţin acces Editor. 

